Henry VIII
Henri VIII  — 1509-yil 22-apreldan otasi Henri VII ning oʻlimidan soʻng qirollikni oʻz qoʻliga olgan, ikkinchi ingliz monarxi boʻlgan Tyudorlar sulolasidan hisoblanadi. Rim-katolik cherkovining roziligi bilan ingliz qirollari „Irlandiya lordlari“ deb ham atalgan, ammo 1541-yilda katolik cherkovidan chiqarib yuborilgan Henri VIII iltimosiga binoan Irlandiya parlamenti unga „Irlandiya qiroli“ unvonini bergan. Bilimli va iqtidorli Henri Yevropa absolyutizmining vakili sifatida hukmronlik qildi, hukmronligining oxiriga kelib, u haqiqiy va xayoliy siyosiy raqiblarini qattiq taʼqib qildi. Keyingi yillarida u semizlik va oyoq gangrenasidan aziyat chekdi. Henri VIII Angliyada olib borgan islohotlari bilan mashhur; shuningdek, nasroniy dini uchun hayratlanarli boʻlgan nikohlar soni — yaʼni, qirolning oltita xotini borligida edi, ularning ikkitasi bilan ajrashdi va ikkitasini xiyonat qilganlikda ayblab qatl qiladi. Qirol xotinlarining koʻpligi Tyudorlar sulolasini mustahkamlash uchun oʻgʻil vorisning yoʻqligida edi. Henri VIII ning birinchi xotini Aragonlik Katerina bilan ajralishi qirolning katolik cherkovidan chiqarib yuborilishiga va Angliyada Anglikan cherkovi Rim-katolik cherkovidan ajralib chiqqanda bir qator cherkov islohotlariga olib keldi. Bundan tashqari, qirolning xotinlari va sevimlilarining doimiy almashinuvi va cherkov islohoti siyosiy kurashning jiddiy maydoniga aylandi va bir qator siyosiy arboblarning qatl etilishiga olib keldi, ular orasida, masalan, Tomas Mur ham bor edi.